ANDREW WOMMACK EVANKELIUMIN ÄÄRELLÄ
USKO SAANEESI 22/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetussarjaani aiheesta Usko saaneesi.
Jos seuraat opetustani, huomaat, että se tulee muuttamaan täysin -
suhtautumisesi Jumalaan, uskovan elämään ja kaikkeen.
Niin monet ihmiset ovat opetuksen kuunneltuaan kokeneet, -
etteivät enää sovi joukkoon, koska useimmat kristityt -
anovat Jumalaa tekemään jotain sen sijaan, että nauttisivat siitä, -
mitä Hän on jo tehnyt. Siinä on valtava ero.
Moni vastustaa muutosta ja sanoo, että tämä opetus on uutta.
No, toimiiko vanha opetus?
Monien on myönnettävä, ettei toimi. Miksi sitten pidätte siitä kiinni -
ja vastustatte uusia ajatuksia? Eikä tämä ole uusi ajatus, -
olen puhunut siitä jo pitkään. En voi kerrata kaikkea opettamaani, -
joten tilaa opetuspakettini aiheesta. Uskon, että kaikki tarvitsevat sitä.
Vaikka olisit jo nähnyt opetuksen, -
paketti auttaisi hahmottamaan kokonaisuuden paremmin.
Jumala on siis jo tehnyt kaiken. Emme taistele voittaaksemme, -
vaan elämme voitosta käsin ja panemme sen täytäntöön.
Tämä on lyhyt tiivistelmä todella tärkeästä asiasta.
Luukkaan luvussa 17 Jeesus puhui opetuslapsille anteeksiannosta.
Meidän tulee antaa anteeksi 70 x 7 kertaa yhden päivän aikana.
Jeesus oli herättänyt ihmisiä kuolleista, parantanut heitä, -
kävellyt veden päällä ja tyynnyttänyt myrskyn.
Kaikkien näiden ihmeiden edessä opetuslasten usko riitti, -
mutta kun Jeesus käski antaa anteeksi jopa 490 kertaa päivässä, -
he sanoivat jakeessa Luuk. 17:5 - "Lisää meille uskoa".
Tämä on mainitsemisen arvoista, -
koska anteeksi antaminen 490 kertaa sai heidät pyytämään lisää uskoa, -
eivät heidän näkemänsä ihmeet.
Halusin vain nostaa esiin, ettei suurta uskoa tarvita aina -
vain suuriin ihmeisiin. Sitä tarvitaan myös ihmissuhteisiin.
Vaatii paljon uskoa rakastaa ihmistä, joka ei ole rakastettava, -
ja kääntää hänelle toinen poski.
Opetuslapset siis pyysivät lisää uskoa. Jeesus vastasi jakeessa 6: -
"Jos teillä olisi uskoa sinapinsiemenenkään verran, -
niin te voisitte sanoa tälle silkkiäispuulle: -
'Nouse juurinesi ja istuta itsesi mereen', ja se tottelisi teitä.
Kuinka tämä vastaa opetuslasten pyyntöön? He pyytävät lisää uskoa, -
ja Jeesus vastaa: -
"Jos teillä olisi uskoa sinapinsiemenenkään verran..."
Jos minulla olisi kädessäni sinapinsiemen, ette edes näkisi sitä.
Se on aivan pikkuruinen, -
pienempi kuin hampurilaissämpylän päällä olevat seesaminsiemenet.
Jeesus tarkoitti siis, ettemme tarvitse suurta uskoa.
Jos uskomme on edes sinapinsiemenen kokoinen, -
se riittää siihen, että voimme käskeä puuta hyppäämään mereen, -
ja se tottelee heti, vaikkemme edes koskettaisi sitä.
Sanoissa ja uskossa on suuri voima. Emme siis tarvitse lisää uskoa.
Nostan tämän esiin, koska olen puhunut pitkään siitä, -
että meillä on jo kaikki ja Jumala on jo tehnyt kaiken.
Hän on jo tarjonnut meille vaurauden, paranemisen, ilon ja rauhan.
Jos olet seurannut ohjelmaani, ajattelet ehkä: "Tarvitsen lisää uskoa."
Et tarvitse edes sitä.
Sinun on päästävä eroon epäilystä, ja kuulemasi totuus vapauttaa sinut.
Jeesus sanoo, että opetuslasten usko riittää, jos sitä vain käytetään.
Jakeessa 7 Hän jatkaa vertauksella: -
"Jos jollakin teistä on palvelija kyntämässä tai paimentamassa, -
sanooko hän tälle tämän tullessa pellolta: 'Käy heti aterialle'?"
"Palvelija" tarkoitti itse asiassa orjaa, jonka isäntä omisti.
Jae 8 "Eikö hän pikemminkin sano hänelle: 'Valmista minulle ateria, -
vyöttäydy ja palvele minua, sillä aikaa kuin minä syön ja juon; -
ja sitten syö ja juo sinä'?
Ei kaiketi hän kiitä palvelijaa siitä, että tämä teki, mitä oli käsketty?
Niin myös te, kun olette tehneet kai- ken, mitä teidän on käsketty tehdä, -
sanokaa: 'Me olemme ansiottomia palvelijoita; -
olemme tehneet vain sen, minkä olimme velvolliset tekemään'."
Miten tämä liittyy heidän pyyntöönsä? Ensin Jeesus sanoi, -
etteivät he tarvinneet lisää uskoa, vaan pystyivät käskemään puuta.
Vertaus tarkoitti, etteivät he käyttäneet sitä, mitä heillä oli, -
aivan kuin mies, joka ei koskaan käskisi orjaansa tekemään mitään, -
vaan antaisi tämän tehdä, mitä tämä halusi ja palvella häntä, -
kun sattuisi sille päälle. Ei kukaan kohdellut orjaa niin.
Jeesus siis tarkoitti: "Teillä on uskoa, te ette vain käytä sitä.
Ette tarvitse lisää uskoa, koska teillä on sitä jo."
Puhun uudestisyntyneille kristityille.
Jos sinulla ei ole henkilökohtaista suhdetta Jeesukseen, -
voit saada Hänen uskonsa syntymällä uudesti. Room. 10:17 -
"Usko tulee siis kuulemisesta, mutta kuuleminen Kristuksen sanan kautta."
Kerron sinulle totuuden: Jumalan Sana, jota puhun, -
tuo sinulle uskon, ja jos otat sen vastaan sydämessäsi, -
voit saada Jumalan uskon.
Kun synnyt uudesti, sinulle annetaan yliluonnollinen usko.
Olen jo lukenut Efesolaiskirjeen lukua 2 ja opettanut siitä.
Ef. 2:8 "Sillä armosta te olette pelastetut uskon kautta, -
ette itsenne kautta - se on Jumalan lahja -
ette tekojen kautta, ettei kukaan kerskaisi."
Puhuin tästä selittäessäni uskon ja armon välistä tasapainoa.
Pelastumme armosta uskon kautta, emme itsemme kautta.
Voimme sanoa, että pelastus ei ole lähtöisin meistä, ja se on totta.
Emme voi pelastaa itseämme.
Mutta myöskään usko, jolla otamme pelastuksen vastaan, ei tule meistä.
Jotkut selittävät uskon näin: -
He laittavat tuolin keskelle lavaa ja sanovat: -
"Usko on sitä, että uskallat istuutua tuolille.
Jos et ole koskaan istunut sille, mistä tiedät, että se kantaa sinua?"
Sille istuminen vaatii siis uskoa. Tai sitten lentokoneessa lentäminen.
Astumme koneeseen, vaikkemme täysin ymmärrä, kuinka se toimii.
Uskoa tarvitaan myös, kun ajamme risteykseen vihreän valon palaessa.
Emme näe, että toinen valo on punainen, mutta uskomme niin, -
ja uskomme muiden pysähtyvän. Tämä on inhimillistä uskoa, -
ei yliluonnollista uskoa, jota käytämme synnyttyämme uudesti.
Jos tulet kotiini ja istut tuoliin, et ehkä ole ennen istunut siinä, -
mutta tunnet minut ja tiedät, että jos tuolissa olisi jotain vikaa, -
en antaisi ihmisten istua siinä, vaan veisin sen pois.
Inhimillinen uskosi perustuu siis tuntemaasi ihmiseen -
ja näkemiisi asioihin.
Jos näkisit, että tuolista puuttuu jalka ja koko hökötys heiluu, -
et istuisi siihen inhimillisen uskosi perusteella.
Tai jos sanoisin: "Tässä on tuoli, istu siihen", -
mutta et näkisi sitä, -
et inhimillisen uskosi perusteella yrittäisi istua näkymättömälle tuolille.
Inhimillinen usko rajoittuu aisteihin.
Lentokoneella lentäminen, risteykseen ajaminen ja istuminen -
kuvaavat inhimillistä uskoa, koska voimme nähdä jotain.
Jos näkisit tuolin heiluvan, et istuisi siihen. Jos näkisit, -
että lentokoneen siipi on irti, et lentäisi sillä. Jos näkisit, -
ettei liikennevalo toimi, et ajaisi risteyksen läpi.
Kaikki tämä perustuu aistihavainnoista saatuun tietoon, -
mutta Roomalaiskirjeen luvun 4 jae 17 kertoo Jumalan uskosta.
"niinkuin kirjoitettu on: 'Monen kansan isäksi minä olen sinut asettanut" -
- sen Jumalan edessä, johon hän uskoi ja joka kuolleet eläviksi tekee -
ja kutsuu olemattomat, ikäänkuin ne olisivat."
Tässä puhutaan uskon Jumalasta. Häntä ei voi miellyttää ilman uskoa.
Jumala kutsuu olemattomia ikään kuin ne olisivat.
Jumalan ei siis tarvitse nähdä jotain sanoakseen, että se on niin.
Luomiskertomuksessa Hän sanoi: "Tulkoon valo!", ja valo tuli.
Se oli luomisen neljäntenä päivänä ennen auringon ja tähtien luomista.
Jumala loi valon ennen kuin oli olemassa valon lähdettä.
Jumala kutsuu olemattomia kuin ne olisivat. Kun synnymme uudesti, -
meidän on uskottava asioihin, joita emme voi nähdä.
Jos meidän pitäisi syntyä uudesti käyttäen vain inhimillistä uskoa, -
kukaan meistä ei voisi koskaan syntyä uudesti, -
koska silloin joudumme uskomaan asioihin, joita emme voi nähdä.
Meidän pitää uskoa Jumalaan ja paholaiseen, joita emme näe, -
ja taivaaseen ja helvettiin, joissa emme ole koskaan käyneet.
Meidän pitää uskoa syntiin. Olemme kokeneet synnin häpeän -
ja nähneet ihmisten tekevän syntiä, mutta miltä synti oikein näyttää?
Voiko synnin nähdä? Ja voimmeko nähdä syntien anteeksiannon?
Emme voi nähdä mitään niistä. Kun otamme vastaan pelastuksen, -
meidän pitää uskoa asioihin, joita emme näe.
Oma uskomme ei pysty siihen.
Kaikella tällä haluan sanoa, että jakeessa Ef. 2:8 mainittu usko, -
jonka kautta me armosta pelastumme, ei tule meistä.
Se on Jumalan lahja.
Jumala antoi sinulle oman yliluonnollisen uskonsa.
Minusta tämä on tärkeää. Kun aloin vakavasti etsiä Herraa, -
näin Raamatussa ihmisiä, jotka saivat kokea ihmeitä, -
voittivat vihollisia ja tekivät urotekoja. Vastaus oli aina usko.
Aloin pyytää sellaista uskoa. En epäillyt, etteikö usko toimisi, -
mutten uskonut, että minulla oli sitä, ainakaan kovin paljoa.
Käytin paljon aikaa siihen, että pyysin Jumalalta lisää uskoa, -
aivan kuin opetuslapsetkin.
Sitten luin, että sinapinsiemenen kokoinen usko riittää.
Emme tarvitse lisää uskoa, vaan meidän on käytettävä sitä, -
mitä meillä jo on. Ymmärsin, että pelastuksessa saamani usko -
oli Jumalan yliluonnollista uskoa, ja kaikki muuttui.
Jos uskoni oli Jumalan uskoa, se pystyi mihin tahansa, -
mihin Jumalakin pystyi. Se ei ollut omaa uskoani, -
vaan Jumala antoi minulle pelastuksessa yliluonnollisen uskon.
En tiedä, auttaako tämä sinua, mutta minun elämäni se muutti.
En enää pitänyt uskoani vähäisenä, sillä minulla on Jumalan usko.
Voin uskoa yliluonnollisiin asioihin ja tehdä suurempia asioita -
kuin mihin kykyni ja älyni riittävät. Jumala antoi minulle oman uskonsa.
Luen vielä Roomalaiskirjeestä. Ehkä joku ajattelee: -
"Sinulla voi olla Jumalan usko, mutta en usko, että minulla on."
Jumala puhui minulle ensimmäisenä jakeiden Room. 12:1―2 kautta.
Room. 12:3 "Sillä sen armon kautta, mikä minulle on annettu, -
minä sanon teille jokaiselle, ettei tule ajatella itsestänsä enempää, -
kuin ajatella sopii, vaan ajatella kohtuullisesti, -
sen uskonmäärän mukaan, minkä Jumala on kullekin suonut."
Tässä puhutaan uudesti syntyneistä ihmisistä, -
ja Jumala on antanut heille kaikille uskoa.
Suomenkielisestä käännöksestä saa sen käsityksen, -
että jokaiselle olisi oma määränsä uskoa, -
mutta sellainen tulkinta olisi ristiriidassa luvun jatkon kanssa.
On vain yksi uskon määrä.
Jumala ei antanut minulle valtavasti uskoa ja sinulle vähän.
Jos jakaisin ruokajonossa oleville ihmisille keittoa -
käyttämällä tietynkokoista kauhaa, -
kaikki saisivat saman määrän keittoa.
Jos taas käyttäisin joidenkin kohdalla isoa kauhaa -
ja toisten kohdalla vain teelusikkaa tai ruokalusikkaa, -
ihmiset saisivat eri määrän ruokaa.
Tämän jakeen mukaan Jumala siis antoi jokaiselle tietyn määrän uskoa.
Et ole saanut pikkuruista uskoa, jonka pitää vielä kasvaa -
tullakseen suureksi uskoksi. Sait Jumalan yliluonnollisen uskon, -
et inhimillistä uskoa, joka on riippuvainen aistihavainnoista.
Kun synnyt uudesti, Jumala antaa sinulle yliluonnollisen uskonsa, -
koska uskot asioihin, joita et voi nähdä.
Hän ei antanut uskoa vain vähän, vaan Hän antoi sitä tietyn määrän.
Se tarkoittaa, että jokainen, joka on syntynyt uudesti, -
on saanut saman verran uskoa kuin esimerkiksi apostoli Paavali.
Gal. 2:19 "Minä olen Kristuksen kanssa ristiinnaulittu, ja minä elän, -
en enää minä, vaan Kristus elää minussa; ja minkä nyt elän lihassa, -
sen minä elän Jumalan Pojan uskossa, hänen, -
joka on rakastanut minua ja antanut itsensä minun edestäni."
Paavali eli "Jumalan Pojan uskossa", ei uskossa Jumalan Poikaan.
Emme useinkaan sano niin, mutta elämme Jeesuksen uskossa, -
emme vain uskossa Jeesukseen.
Jakeessa 16 sanotaan "ettei ihminen tule vanhurskaaksi lain teoista, -
vaan uskon kautta Jeesukseen Kristukseen..."
Englanninkielisessä käännöksessä puhutaan jälleen Jeesuksen uskosta, -
joka tekee vanhurskaaksi, ei vain uskosta Jeesukseen.
Herra valmisti meille pelastuksen. Hän kuoli puolestamme, -
vanhurskautti meidät ja teki kaiken muunkin. Hän uskoi siihen -
ja antoi meille uskonsa. Paavali sanoi elävänsä Jeesuksen uskossa.
Jos Roomalaiskirjeen mukaan on olemassa vain yksi määrä uskoa, -
ja Paavalilla oli Jumalan Pojan usko, niin arvaapa mitä?
Silloin sinulla ja minullakin on Jumalan Pojan usko.
Mitä tämä merkitsee? Meidän ei tarvitse enää ikinä sanoa: -
"Jumala, usko kyllä toimii, mutta minulla ei ole sitä. Lisää uskoani."
Sen sijaan, että pyydämme Jumalalta sitä, mitä meillä jo on, -
meidän tulee selvittää, mitä meillä on, ja sanoa: -
"Minulla on sama usko kuin Jeesuksella, se annettiin minulle."
Fil. 1:6 "ja rukoukseni on, että sinun uskosi, se usko, -
joka on meille yhteinen, olisi väkevä kaiken hyvän tuntemisessa, -
mikä meillä Kristuksessa on."
Meidän on tunnettava ja tiedostettava, mitä meillä on.
Se ei tarkoita, että pyydämme sitä, koska meillä on se jo.
Uskostamme tulee väkevä, jos tiedämme, mitä meillä jo on.
Minulla on Jumalan Pojan usko. En tarvitse enempää uskoa.
Sinun on tiedettävä, mitä sinulla on.
Kun opit tuntemaan sen ja alat ottaa sitä käyttöön, -
saat nähdä Jumalan toimivan niin voimallisesti, -
että voit käyttää vielä suurempaa uskoa ja kulkea uskon varassa.
Uskosi ei kuitenkaan lisäänny, koska sait jo uudesti syntyessäsi -
saman uskon, joka Paavalilla oli -
ja jota Jeesus käytti noustessaan kuolleista, kulkiessaan veden päällä -
ja herättäessään kuolleita.
Se riittää kaikkiin ongelmiimme. Et siis tarvitse lisää uskoa.
Kun opetan tästä, jotkut sanovat: "Hienoa, mutta tarvitsen lisää uskoa."
Et tarvitse. Jumala on hoitanut senkin. Kaikki on valmista.
Jumala on antanut sinulle kaiken.
Miten sitten voimme saada sen? Uudistamalla mielemme.
Käytän tätä jaetta usein. Joh. 8:32 -
"ja te tulette tuntemaan totuuden, ja totuus on tekevä teidät vapaiksi".
Jos uskot paholaisen valheen siitä, että usko kyllä toimii, -
mutta sinulla ei vain ole sitä, ja käytät aikasi pyytämällä jotain, -
jonka Jumala on jo antanut, et näe tuon voiman toimivan.
Jos taas tunnet kaiken sen hyvän, joka sinulla on Kristuksessa, -
tiedät, että sisälläsi on se voima, joka herätti Jeesuksen kuolleista -
ja alat ylistää Jumalaa siitä, asenteesi muuttuu.
Muutut kerjäläisestä toimeenpanijaksi.
Et enää pyydä Jumalalta jotain, vaan kiität Häntä Hänen teoistaan.
Silloin voit käskeä saatanan väistyä elämästäsi ja ihmissuhteistasi -
ja alkaa käyttää tätä voimaa, mutta sinun on ensin tunnettava se.
Sisälläsi elää Jumalan Pojan usko. Et tarvitse enempää uskoa, -
vaan tarvitset ilmestyksen siitä, mitä sinulla jo on.
Siksi opetan tästä. Kirjani kertoo samasta asiasta.
Et tarvitse lisää uskoa.
Tarvitset lisää tietoa siitä, mitä Jeesus on jo tehnyt.
Tämä pieni kirja on täynnä voimaa. Se tulee muuttamaan elämäsi.
Opetussarjamme on lähestymässä loppuaan.
Jäljellä on enää joitakin jaksoja. Kannattaa siis tilata materiaalit.
Tarvitset sitä. Siitä on sinulle paljon apua. Voit tilata opetuksen -
kirjana englanniksi tai espanjaksi sekä CD- tai DVD-levyillä.
Saatavana on myös työkirja, jossa on sama opetus kuin kirjassa, -
mutta siinä muodossa, että voit opettaa muita. Tilaa jo tänään!
Päivän opetus on saatavissa Usko saaneesi -pakettina, -
johon kuuluu opetus CD- tai DVD-levyllä, -
kirja sekä työkirja, jossa on mukana koko opetus.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sarjan viides osa käsittelee sitä, tarvitsemmeko lisää uskoa.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Muutoksentekijä Linda Hughes valmistui Charis-koulusta 2012.
Crossroads Ministries -ohjelmassa -
opiskellessaan hän toimi vapaaehtoisena vanhainkodeissa.
Hän aloitti koulutusohjelman, jossa 22 Charis-koulun opiskelijaa -
vieraili ja piti jumalanpalveluksia Colorado Springsin vanhainkodeissa.
Opiskelijat tekevät maailmasta paremman paikan vanheta.
Lisätietoa raamattukoulusta on ruudulla näkyvissä osoitteissa.
Muuta elämäsi ja muuta maailma.
Charis-raamattukoulu on paikka, -
jossa yritysjohtajista voi tulla muutoksentekijöitä.
Jumala oli kutsunut minut etsimään vahvempaa perustaa uskolleni.
Ennen Charikseen tuloani olin jo perustanut yrityksen Floridassa.
Koulu oli tärkeä yritykselleni, koska siellä ymmärsin, -
että voin tuottaa aina vain enemmän hyvinvointia Jumalan valtakuntaan.
Opettajamme Paul Milligan sanoi, että näin vahvistan Jumalan liittoa.
Charis-raamattukoulu tarjoaa koulutusta monella eri alalla.
Jokin tarjoamistamme linjoista sopii varmasti jokaiselle.
Käy nettisivuillamme. Kutsumuksesi voi olla lähempänä kuin uskotkaan.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme awmi.net.
Näin pääset käsiksi sisäpiirin tarinoihin.
Sisäpiirin tarinat löydät vain nettisivuiltamme.
Suomennos: Anni Lähteenmäki